Централна дивизија (НХЛ)
Централна дивизија () је уз Пацифик дивизију део западне конференције и једна од четири дивизије у националној хокејашкој лиги. Формирана је 1993. године током реорганизације лиге. Дивизија је је временом трпела бројне реорганизације. Од сезоне 2013/14 дивизија има 7 клубова.

Тренутни састав дивизије 
Састав дивизије након последње реорганизације (након сезоне 2013/14).

Историја 
Прва верзија дивизије бројала је шест клубова.
 Винипег џетси
 Далас старси
 Детроит ред вингси
 Сент Луис блуз
 Торонто мејпл лифси
 Чикаго блекхокси
Напомена: Џетси који су играли у првом издању дивизије нису иста франшиза са данашњим џетсима иако су оба клуба играла у истом граду и под истим именом. Ови први су се одселили у Аризону и променили име у Финикс/Аризона којотсе, док су ови данашњи настали након селидбе Атланта трешерса у Винипег.

Измене током реорганизације 
Временом су услед бројних реорганизација лиге клубови сељени из једне дивизије у другу, мењали имена а поједине дивизије чак и гашене.
 Након сезоне 1995/96 Винипег џетси се селе у Аризону и постају Финикс којотси.
 Након сезоне 1997/98 Далас и Финикс се селе у Пацифик дивизију, Торонто у Североисточну дивизију а Нешвил предаторси као проширење приступају Централној дивизији.
 Након сезоне 1999/2000, нови тим, Коламбус блу џекетси приступају дивизији.
 
 Након сезоне 2012/13 Северозападна дивизија је угашена због нове реорганизације а из ње су стигли Колорадо и Минесота. Коламбус одлази у Метрополитен дивизију, Детроит се сели у Атлантик дивизију, Далас се враћа из Пацифик дивизије а из Југоисточне дивизије долазе нови џетси (наследници Атланта трешерса).

Референце 

НХЛ
Западна конференција (НХЛ)